Diari Oficial de la Generalitat Valenciana


Sumari del DOGV 5320, del 08-08-2006 (2006/9156)

RESOLUCIÓ de 29 de juny del 2006, de la Conselleria de Cultura, Educació i Esport, per la qual s'accepta la donació efectuada pel Sr. Pedro Nacher Soler a favor de la Generalitat.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9156


Data del document
:   29-06-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * obra d'art
    * cultura regional
    * donació

RESOLUCIÓ de 29 de juny del 2006, de la Conselleria de Cultura, Educació i Esport, per la qual s'accepta la donació efectuada pel Sr. Pedro Nacher Soler a favor de la Generalitat. [2006/9156]  
El Sr. Pedro Nacher Soler han tingut la generositat d'oferir a la Generalitat la donació de fons bibliogràfics i documentals de la seua propietat.   
La citada col·lecció es compon de mes de 8.000 volums, entre els que es troben 289 títols de publicacions periòdiques, i abraça diferents àmbits temàtics d'interés per a la Biblioteca Valenciana, com són: Cinematografia, Egiptologia, Història o Art.  
D'acord amb l'informe de l'Il·lm. Sr. director general del Llibre i Biblioteques, este fons enriquix el patrimoni de la Biblioteca, obrint nous camps temàtics que permetran investigacions més especialitzades, per la qual cosa es considera convenient l'acceptació de la donació.  
De conformitat amb l'article 43.5 de la Llei 14/2003, de 10 d'abril, de Patrimoni de la Generalitat Valenciana, que establix que l'acceptació d'herències, llegats i donacions a favor de la Generalitat, quan es referisca a béns mobles integrants en el patrimoni cultural valencià, correspon a la Conselleria competent en matèria cultural.  
I en ús de les competències que se li assignen a la Conselleria de Cultura, Educació i Esport pel Decret 8/2004, de 3 de setembre, i les funcions que s'atribuïxen al seu titular per l'article 6 del Decret 183/2004, d'1 d'octubre, pel qual s'aprova el Reglament Orgànic i Funcional de la Conselleria de Cultura, Educació i Esport, resol  
Primer  
Acceptar la donació del Sr. Pedro Nacher Soler, realitzada a favor de la Generalitat Valenciana dels fons bibliogràfics i documentals de la seua propietat que es detallen en l'inventari que se adjunta com a document inseparable d'esta resolució. El valor de la citada donació se estima en 40.000 euros.  
Segon  
Esta resolució produirà efectes l'endemà de la seua notificació als interessats, en els termes previstos en els articles 58 i 59 de la Llei 30/1992, de 26 de novembre, o, si és procedent, des de la publicació en el Diari Oficial de la Generalitat, en els termes previstos en els dits preceptes.  
La present acceptació serà comunicada a la Conselleria d'Economia, Hisenda i Ocupació.  
València, 29 de juny del 2006.. El conseller de Cultura, Educació i Esport: Alejandro Font de Mora Turó.